                        RAPORT MBI PUNËN E KËSHILLIT BASHKIAK PËR 12-MUJORIN E VITIT 2025
Këshilli Bashkiak, si organ përfaqësues dhe vendimmarrës i Bashkisë, ushtron detyrat e tij duke respektuar parimet e demokracisë, transparencës qeverisëse dhe ligjshmërisë, duke përdorur me efikasitet dhe efektivitet burimet njerëzore, financiare, fizike, natyrore dhe teknologjike të Bashkisë.
Veprimtaria e Këshillit Bashkiak mbështetet në zbatimin e detyrimeve që burojnë nga ligjet, aktet nënligjore në zbatim të tyre, si dhe rregulloret e miratuara nga vetë Këshilli.
Më poshtë paraqiten disa nga aktivitetet e Këshillit Bashkiak Dibër për vitin 2025:
VENDIMMARRJA
Gjatë vitit 2025 janë zhvilluar disa mbledhje të komisioneve me pjesëmarrje të ulet të këshilltarëve. Numri më i madh i mbledhjeve i përket komisioneve të përhershme si: Komisioni i Financave,Buxhetit,Pasurive Bashkiake dhe Planifikimit të Zhvillimit Strategjik të Bashkisë,Mbikëqyrjes Financiare dhe Komisioni i Ekonomisë Vendore,Turizmit dhe Zhvillimit Rural.  
Gjatë periudhës Janar–Dhjetor 2025 janë zhvilluar 12 mbledhje të radhës dhe 2 mbledhje jashtë radhe, gjithsej 14 mbledhje të Këshillit Bashkiak.Për të gjitha vendimet e marra, Institucioni I Prefektit të Qarkut Dibër është shprehur  pozitivisht lidhur me ligjshmerinë e tyre.Numri më i madh i vendimeve ka të bëjë me projektet prioritare të Bashkisë,si dhe me projektet të bashkëpunimit me Ministritë përkatëse dhe autoritetet e linjës.
Mund të përmendim si vendime kryesore gjatë vitit të kaluar si:
1. Miratimi i Buxhetit të Bashkisë.
2. Miratimi i Programeve të Shërbimit Social.
3. Miratimi I Planeve të ndryshme,si:Plani Lokal I Menaxhimit të Integruar të Mbetejeve të Ngurta 
urbane etj.

Mbledhjet  e Këshillit Bashkiak frekuëntohen mesatarisht nga 28 Këshilltarë për çdo mbledhje.Disa këshilltarë nuk janë gjithmonë të pranishëm në mbledhje.
Përsa i përket mbledhjeve të komisioneve te përhershme të Këshillit ,duhet thene se ato nuk zhvillohen rregullisht për mungesë kuorumi,duke krijuar kështu problem në mbarevajtjen e mbledhjeve të Këshillit Bashkiak.Mospjesmarrja në komisione sjell disktutime të pafundme dhe të tepërta mbi secilin nga projektvendimet e paraqitura për tu shqyrtuar dhe miratuar.Nëse këto diskutime nuk zhvillohen në komisione, ato shtrihen në mbledhjet e këshillit,duke i zgjatur ato pa nevojë dhe duke e bere te vështire informimin e qytetareve mbi çështjet që trajtohen.

Gjatë vitit 2025, i gjithë dokumentacioni i projekt-vendimeve të shqyrtuara dhe vendimeve të miratuara gjatë mbledhjeve të Këshillit Bashkiak është publikuar në faqen zyrtare web të Këshillit, duke u ofruar qytetarëve mundësinë e aksesit dhe informimit të plotë.
Në regjistrin online për transparencën e mbledhjeve të Këshillit janë dokumentuar të gjitha informacionet e nevojshme, përfshirë thirrjet për mbledhje, oraret e zhvillimit, videot e mbledhjeve dhe procesverbalet përkatëse. Mbledhjet e Këshillit Bashkiak janë transmetuar online në faqen zyrtare në Facebook të Këshillit Bashkiak, si dhe janë pasqyruar në mediat vendore. Kjo bën te mundur mundësine për transparencë të plotë në lidhje me të gjitha vendimet që miraton dhe çështjet që trajton për tu ardhur në ndihmë qytetareve dhe per ti mbajtur ato te informuar.

1. VEPRIMTARIA E KOMISIONEVE
Janë zhvilluar 7 mbledhje komisionesh:
a) Komisioni i Financave, Buxhetit, Pasurive Bashkiake dhe Planifikimit të Zhvillimit Strategjik të Bashkisë, Mbikëqyrjes Financiare dhe Komisioni i Ekonomisë Vendore, Turizmit dhe Zhvillimit Rural ka realizuar katër mbledhje në datat: 06.01.2025, 17.07.2025, 02.12.2025 dhe 24.12.2025.Theksohet se ky komision është njoftuar për çdo mbledhje të Këshillit Bashkiak, por nuk është realizuar gjithmonë kuorumi.
b) Komisioni i Shëndetësisë, Veterinarisë, Mjedisit dhe Mbrojtjes së Konsumatorit dhe Komisioni i Mirëqenies Sociale, Rinisë, Barazisë Gjinore, Mosdiskriminimit dhe të Drejtave të Njeriut ka realizuar mbledhje dhe është shprehur me raport dhe vendim në datën 10.01.2025.
c) Komisioni i Arsimit, Sporteve dhe Çlodhjes dhe Komisioni i Kulturës, Trashëgimisë Kulturore dhe Dhënies së Titujve ka realizuar dy mbledhje, në datat 28.01.2025 dhe 31.10.2025, ku është shprehur me raport.
*Shënim: Komisionet njoftohen sipas çështjeve dhe njoftimi përfshihet në rendin e ditës. Në shumicën e rasteve nuk është arritur kuorumi i përbërjes së komisioneve. *
2. Nga data 23.06.2023 e në vazhdim janë dhënë 7 tituj nderi, nga të cilët 5 janë propozime të Kryetarit të Bashkisë dhe 2 janë propozime të anëtarëve të Këshillit.

3. Është hartuar një pyetësor për Këshillin Bashkiak     https://forms.office.com/Pages/ResponsePage.aspx?id=nËQNBpMs0kSCAKPrnzxBYMoËlnLytHFAr9U-ZQbJLahUQlJOVkhUUVFRQjAySTVaUkpDOEtaËFVGRC4u&fbclid=IëAR3ë9jyre2_HBP7dËJpbSpFEg9ëzi1k62_bQi0ftXrJPyPpeyëPHËFL-Lss

 
4. Nismë qytetare: Një grup biznesmenësh të qytetit të Peshkopisë kanë propozuar shpalljen e ditës së diel si ditë pushimi.

5. Kryesia e Këshillit për vitin 2025 është mbledhur 2 herë fizikisht dhe për çdo mbledhje anëtarët janë njoftuar online, nga ku kanë shprehur konfirmimet e tyre pjesërisht.

6. Duke përjashtuar konsultimet publike, janë realizuar 3 takime të hapura me qytetarët dhe organizatat joqeveritare.


7. Janë paraqitur 30 kërkesa, nga të cilat për 9 është shprehur vendimmarrja e Këshillit. Kërkesat janë protokolluar pranë Bashkisë Dibër dhe Zyrës së Këshillit Bashkiak dhe janë të natyrës sociale, ekonomiko-financiare,emertime rrugesh dhe shëndetësore. Është paraqitur edhe 1 ankesë.

8. Këshilli ka realizuar 12 mbledhje të radhës dhe 2 mbledhje jashtë radhe, gjithsej 14 mbledhje. Për shkak të mungesës së kuorumit, Këshilli nuk ka arritur të zhvillojë mbledhjen në 6 raste, të cilat janë realizuar në vijim.


9. Gjatë vitit 2025 janë marrë 102 vendime. Vendimet me karakter individual janë dërguar pranë Institucionit të Prefektit për dijeni, ndërsa vendimet me karakter normativ për konfirmimin e bazueshmërisë ligjore.

10. Konsultimet publike janë zhvilluar në çdo Njësi Administrative, nga ku është përpiluar edhe një raport që pasqyron ecurinë e procesit, i cili ka zgjatur për një periudhë gati dy mujore.

11. Aktivitetet kryesore të Këshillit

Gjatë vitit 2025 në bashkëpunim me projektin Bashki të Forta janë realizuar ---- trajnime për këshilltaret.
Këshilli Bashkiak Dibër për aktivitetet e vitit 2025 nuk ka shpenzuar nga  buxheti i planifikuar.Për mbajtjen e degjesave publike për projektet akte të ndryshme, shpenzime për trajnimin e këshilltareve në bashkëpunim me Projektin Bashki të Forta,shpenzime për kancelari dhe shpenzime të tjera për mbarëvajtjen e aktiviteteve të Këshillit Bashkiak jane mbuluar nga Bashkia.
Këshilli Bashkiak komunikon në mënyrë të vazhdueshme me qytetarët përmes rrjeteve sociale të tij për të nxitur pjesëmarrjen e qytetarëve në vendimmarrje,duke i ftuar qytetarët të bëhen pjesë aktive ne dialogun me qeverisjen vendore,të përdorin instrumentet e Këshillit për të zgjidhur problemet e tyre dhe për ti kërkuar llogari apo të zgjidhin problemet e tyre nëpërmjet kërkesë/ankesave që mund të drejtojnë te Këshilli,mund të ndjekin mbledhjet online apo të  marin pjesë në degjesat publike për projekt akte të ndryshme apo për buxhetin e Bashkisë.
	
